**GRAAFILISE DISAINI BAASKURSUS**

**Toimumisaeg:** 10.09.2019 – 3.10.2019

Kursus toimub kaks korda nädalas teisipäeviti ja neljapäeviti kl 17:00-20:00 Tähe 38b. Erandiks on 3.oktoober, mil kursus toimub kell 18:00-21:00 samas kohas.

**Koht:** Kõrgem Kunstikool Pallas (Tähe 38b) arvutiklass

**Kursuse maht:** 32 akadeemilist juhendatavat tundi ja 8 tundi iseseisvat tööd.

**Juhendaja:** Maria Laanelepp

Maria Laanelepp on lõpetanud Tartu Kõrgema Kunstikooli meedia- ja reklaamkunsti osakonna. Alates 2009 aastast töötab graafilise disainerina. Igapäevaselt juhib disainiagentuuri Faaz (www.faaz.ee), on mitmete alustavate ettevõtjate mentoriks ning disainialaste kursuste lektoriks Kõrgemas Kunstikoolis Pallas, Tartu Kunstikoolis ja TTÜ Tartu Kolledžis.

**Hind:** 295 eurot (hind sisaldab koolitust ja kohvipause)

**Sihtgrupp:** inimesed, kes vajavad oma igapäevases töös baasteadmisi graafilisest disainist ja Adobe kujundusprogrammidest.

**Eeldatavad oskused:** elementaarsed arvutialased oskused. Tööd lihtsustab inglise keele oskus.

**Kursuse tutvustus:** Kursuse käigus räägime graafilise disaini alustest: vektor- ja rastergraafika erinevustest, värvisüsteemidest, tüpograafiast, kompositsioonist, erinevate trükitehnoloogiate eelistest ja puudustest ning paljust muust. Teoreetilisi teadmisi rakendame kujunduste loomiseks Adobe Illustratoris. Õpime valima ja õigesti kasutama kirjastiile, vahet tegema trüki- ja ekraanivärvidel, kordame üle põhilised kompositsioonireeglid ning rakendame neid disainiprojektides. Tutvume ka fototöötluse põhivõtetega Photoshopis.
Kursusel omandatud teadmised on väga heaks aluseks, et iseseisvalt nendes valdkondades oskusi täiendada.

**Programm:**
o Graafilise disaini valdkonnad ja väljundid, elementaarsed reeglid ja visuaalne esteetika.
o Vektor- ja rastergraafika erinevuste mõistmine läbi praktiliste harjutuste. Trükitehnoloogiate võrdlus.
o Kirjastiilide valikul olulised aspektid.
o Lihtsamate trükiste loomine Illustratoris.
o Põhilised võtted fototöötluses.

**Õpiväljundid:**

Kursuse läbinu:
o mõistab vektor- ja rastergraafika erinevusi;
o teeb vahet RGB, CMYK ja Pantone värvisüsteemidel ja oskab neid õigesti kasutada;
o omab baasteadmisi trükiste loomiseks;
o teab, millised on põhilised trükitehnoloogilised võimalused ja oskab sõltuvalt projektist valida optimaalseima;
o omab baasteadmisi tüpograafiast ning oskab teksti kujundustes õigesti kasutada;
o omab ülevaadet Adobe Illustratori ja Adobe Photoshopi kasutusvõimalustest;
o oskab iseseisvalt kasutada programme lihtsamate ülesannete lahendamiseks;
o oskab kasutada programme paralleelselt ja valida sobivad vahendid ja tehnikad oma eesmärgi saavutamiseks;
o oskab kasutada kujundusprogramme oma erialatöö täiustamiseks või lihtsustamiseks.

**Õppevorm:** teoreetiline sissejuhatus, praktiline juhendamine, individuaalne juhendamine, iseseisev töö.

**Nõuded tunnistuse väljastamiseks:** aktiivne osalemine auditoorses töös  ja iga teema kohta antud ülesannete sooritamine.

**Õppekavarühm:**  0211 audiovisuaalsed tehnikad ja meedia tootmine